ग्रिनल्यान्डको जितमा युवराजको चार गोल
न्यु एरा र पिस प्वाइन्टले सातौं नेफ–ऋत कप अन्तरविद्यालय जुनियर यु–१६ छात्र फुटबल प्रतियोगितामा जित हात पारेका छन् ।
काठमाडौँ — न्यु एरा र पिस प्वाइन्टले सातौं नेफ–ऋत कप अन्तरविद्यालय जुनियर यु–१६ छात्र फुटबल प्रतियोगितामा जित हात पारेका छन् ।चाबहिल गणेशथान मैदानमा न्यु एराले नेसनल आइडियललाई ३–० गोलले पराजित गर्‍यो । पेम्बाले २ र दीपकले १ गोल गरे । पिस प्वाइन्टले तिलिङटारलाई २–० ले हरायो । दुवै गोल हिमाल थिङले गरे ।उत्तरभेगीय शैक्षिक मञ्च तथा ऋत एकेडेमीद्वारा संयुक्त आयोजित प्रतियोगितामा सांग्रिला, ग्रिनल्यान्ड र नोब्स विजयी भए ।सांग्रिलाले साइपाल एकेडेमीमाथि ६–० को जित पायो । चूडामणि राई र गम्भीर तामाङले २–२ तथा नोर्बु शेर्पा र अनिल बसेलले १–१ गोल गरे । ग्रिनल्यान्डले सारथिलाई ४–१ ले हराउँदै चारै गोल युवराज श्रेष्ठको नाममा रह्यो । सारथिका विश्वराज राईले एक गोल गरे ।नोब्सले पृथ्वीलाई ३–१ गोलले पन्छायो । नोब्सका जेनिश धिमालले २ र जीवन बोगटीले १ गोल गरे । पृथ्वीका सौरभ सिंहले एक गोल फर्काए । एनआईसीले र बलबसियाले वाकओभर पाए ।